


ТЕХНИЧКА СПЕЦИФИКАЦИЈА  

ОПШТИ ПОДАЦИ О ОБЈЕКТУ
ИСТОРИЈАТ И ПОСТОЈЕЋЕ СТАЊЕ
Кула је изграђена 1937. године по пројекту Александра Секулића. Налази се на пространом средишњем тргу Сајмишта, од кога су водиле зракасте комуникације ка остатку сајамског комплекса. У доба Првог сајма кула је имала двоструку улогу: служила је као изложбени павиљон окружен зракасто призиданим анексима, а у исто време била је и наглашени централни мотив видљив са најудаљенијих тачака града. За време нацистичког логора (1941-1944), у овој згради је био смештен део логорске управе. У периоду од 1947-1950 у њој је била смештена Генерална дирекција омладинских радних бригада које су биле ангажоване на изградњи Новог Београда. 1952. године додељена је уметницима (сликарима, вајарима) за потребе атељеа, а данас се користи и за становање. Како је у међувремену објекат у одређеној мери променио аутентични изглед интервенцијама које су представљале уклањање два степеништа, сужење друга два, измена приступа неким деловима са спољног на унутрашњи, измене фасадних отвора и сл. Реконструкцијом, адаптацијом и санацијом објекту треба у највећој могућој мери вратити аутентични изглед а унутрашњост адаптирати за нову намену.
Комплекс Старог сајмишта проглашен је за споменик културе као „Старо сајмиште-логор Гестапоа“ Одлуком Скупштине града Београда донетом 9. јула 1987. године („Сл. лист града Београда“ бр. 16/87).

ТЕХНИЧКИ ОПИС
На основу Програмских елемената за израду пројекта (техничке документације) реконструкције, адаптације и санације објекта Централне куле у оквиру комплекса Старо сајмиште у Београду“, важећег Плана детаљне регулације ДУП споменичког комплекса „Старо сајмиште“(„Службени лист града Београда“ бр.2/92), снимка локације и постојећег стања, као и увида у доступну архивску документацију и катастарско топографски план израђено је Идејно решење реконструкције, адаптације и санације објекта Централне куле у оквиру комплекса Старо сајмиште у Београду“, важећег Плана детаљне регулације ДУП споменичког комплекса „Старо сајмиште“.

ЛОКАЦИЈА:
Комплекс Старог београдског сајмишта се налази на простору између Бранковог и Старог савског моста, на новобеоградској обали Саве. Просечна кота терена комплекса је 73,25 м и он је у депресији у односу на ободне саобраћајнице за 2,5 – 3,5 м. Централној кули се приступа из улице Старо сајмиште из које води спонтано настали интерни колски приступ са јужне стране објекта. Регулација улице Старо сајмиште прати регулацију некадашње интерне саобраћајнице Првог београдског сајмишта која је тангирала средишњи трг и дијагонално га повезивала са улазом из правца Земуна. Простор непосредно око Централне куле, на коме је у време Првог београдског сајма био средишњи трг, данас је непрепознатљив и запуштен. Анализе геолошких слојева тла су утврдиле да је овај простор прекривен неплански разасутим насипом дебљине 10-15 цм, а обрастао спонтано израслим зеленилом. Поједине групације високог зеленила смањују сагледљивост куле, чиме је делимично изгубљено њено својство просторног репера. Централна кула (Старо сајмиште бр.3) се налази на к.п.2360 КО, Нови Београд (Лист непокретности 2073). Површина катастарске парцеле била је једнака садашњем габариту објекта и износила је 594,00 м2. Простор око објекта који је у нераскидивој функционалној вези са њим припада к.п. 2359, КО Нови Београд. Границе катастарске парцеле 2360 у међувремену су исправљене (новембар 2017. године) у складу са габаритом објекта Централне куле у време њеног подизања (према аутентичном изгледу са историјских фотографија и планске документације из 1947. године, када је објекат уписан као кружни, што је и његов аутентични габарит у основи). Површина исправљене парцеле је 710 м2.

АРХИТЕКТОНСКО ОБЛИКОВАЊЕ:
Иако у лошем грађевинском стању, Централна кула поседује изузетне архитектонске вредности и препознатљив је симбол комплекса Старог сајмишта. Пројектована је у складу са постулатима конструктивизма. Архитектонску композицију чине четири геометријска елемента: једноспратна база кружне основе полупречника 10,00 м, 4 трапезаста анекса у приземљу постављена симетрично у односу на центар основе, подножје торња које је првобитно било већег зракастог пресека и торањ мањег квадратног пресека. Светла висина приземља је 4,50 м, а првог спрата 3,00 м. Према  наводима из литературе, укупна висина објекта је 40,00 м. Кота пода приземља је за око 1,05 м уздигнута у односу на терен, док су трапезасти анкси постављени у равни терена. Фасаде објекта су у великој мери промењене, али на њима се и данас налазе трагови некадашњег обликовања. Од ранија четири улаза, данас постоје три двоструко мање ширине од некадашњих. Сва фасадна столарија, укључујући и улазна врата, потиче из 1947. године и није аутентична. Фасаде анекса у приземљу су потпуно промењене. И подножје торња је данас у великој мери преправљено. Изгубило је некадашњи зракасти габарит, већ је квадратне основе и представља наставак централног језгра. Простор око носећих стубова и дијагонала испуњен је зидом од опеке, на фасади овог дела објекта постављено је више прозорских отвора без икаквог реда. Потпуно су нестали и декоративни елементи фасаде у виду четири троугаоне призме које су се пружале целом висином подножја, а биле су сачињене од стаклених површине уситњене квадратне поделе у дрвеној конструкцији. Слично је и са фасадама торња која је, осим још неколико остатака дрвене конструкције некадашњих застакљених површина, потпуно ишчезла. Главним пројектом реконструкције, санације и адаптације потребно је предвидети очување изворних архитектонских облика и композиције. Реконструкцијом фасада треба предвидети успостављање распореда грађевинских отвора некадашње величине и облика. Све накнадне доградње морају се уклонити. У унутрашњем простору објекта предвидети уклањање свих преграда изведених 1947. године. Архитектонско обликовање ентеријера потребно је прилагодити новим наменама. Пројекат радити у свему у складу са конзерваторским условима које ће дефинисати Служба Заштите непокретних културних добара.

КОНСТРУКЦИЈА:
Конструкција зграде је скелетна. У средишњем делу приземља налази се језгро квадратног облика димезија 5,80 м х 5,80 м у оквиру кога се налази бетонско степениште. Улогу језгра на првом спрату преузимају стубови у угловима квадрата повезани дијагоналама. Иста конструкција се наставља и у све три етаже подножја торња. Кроз средиште приземља и првог спрата протежу се и четири бетонска стуба попречног пресека 0,50м х 0,50м, чијим спајањем се добија квадрат заротиран за 45 степени у односу на основу језгра. Ови стубови су имали функцију прихватања оптерећења од застакљених фасадних површина које су се налазиле дуж висине подножја торња. У оквиру фасадне равни приземља и спрата постављено је 20 бетонских стубова на једнаким размацима повезаних хоризонталним АБ серклажом-прстеном. Таванице изнад приземља и првог спрата су АБ плоче. Кровна конструкција дрвена, кров плитак, једноводни. С обзиром на то да се архитектонске вредности Централне куле највише односе на њена конструктивистичка својства, од изузетне је важности да се постојећа конструкција сачува у највећој могућој мери. Након утврђивања њене статичке и сеизмичке стабилности, уколико се потврди претпоставка да је неопходно пројектовати статичку санацију, приликом избора начина санације и избора грађевинских материјала и техника, водити рачуна да се они максимално прилагоде постојећој конструкцији, а да се интервенције на њој минимално инванзивне. Пројектом, такође, предвидети одговарајућу заштиту (противпожарна, термичка, од влаге) елемената конструкције на свим местима где је потребно.

МАТЕРИЈАЛИЗАЦИЈА:
Фасадни зидови Централне куле су од опеке, носећи стубови армирано-бетонски, међуспратне таванице изнад приземља и првог спрата од АБ плоче, а кровна конструкција дрвена. И главно степениште и приступна степеништа до улаза у објекат су бетонски. Кров над анексима и првим спратом је плитак, минималног нагиба за кровни покривач од поцинкованог лима. Фасада је малтерисана продужним малтером, а прозори и врата дрвени. На објекту се могу уочити многе непримерене интервенције: отварање нових прозора и врата, зазиђивање некадашњих, доградња шупа поред улаза у објекат итд. Опште стање је веома лоше, а нарочито су забрињавајућа видна оштећења армирано-бетонских стубова торња. Приликом адаптације и реконструкције објекта извршене 1947. године, приземље, спрат и анекси су преграђени зидовима од опеке на кант (бетониране су стопе 0,20 х 0,20 м испод преградних зидова у приземљу), озидана су четири димњака са бетонским стопама 0,50 х 0,50 х 0,40 м, израђени малтерисани плафони од летава и трске над свим просторијама. Тада су замењени сви прозори и уграђена унутрашња врата. У атељеима су подови од паркета, а у делу приземља око централног језгра и код улаза од плочица од вештачког камена на бетонској подлози. Подножје торња је (непознатом и неприступачном конструкцијом) подељено по вертикали на три корисне етаже површине око 25,00 м2. Прва корисна етажа може се сматрати другим спратом и њој се може прићи дрвеним унутрашњим степеништем-мердевинама са првог спрата. Другој (трећи спрат) и трећој (четврти спрат) корисној етажи у оквиру подножја торња приступа се искључиво преко неодговарајућих спољашњих гвоздених мердевина, са крова првог спрата. С обзиром на споменичка својства објекта, приликом израде техничке документације за реконструкције, санацију и адаптацију тежити ка максималном очувању изворних материјала, а тамо где је неопходна замена применити исте или што сличније. Како је стање фасаде изузетно лоше, пројектом предвидети њихову потпуну замену. Том приликом испитати могућност извођења термичке изолације зидова и таваница или примене посебних малтера, све у складу са конзерваторским условима. Такође пројектом предвидети комплетну замену фасадне столарије. Врсту нове столарије изабрати тако да се обезбеди изворност у обликовању, а употребе материјали који обезбеђују максималну енергетску фикасност. Уколико конзерваторским условима буде дефинисана реконструкција некадашњих застакљених површина на фасади подножја торња и самог торња, изнаћи начин да се применом нових технологија и врста стакла обезбеди максимална могућа енергетска ефикасност. У ентеријеру објекта применити савремене грађевинске материјале, без монументалности. Материјале за подне облоге и завршну обраду зидова и плафона у простору приземља и спрата намењеном за изложбену поставку изабрати тако да се постигне висок естетски квалитет примерен меморијалном простору. Грађевински материјал који ће се применити у ентеријеру осталих просторија (учионица, администрација, мокри чвор, библиотека) треба да буду утилитарни и у што већој мери природни и прихватљиви са еколошког становишта.

ПРОГРАМСКО РЕШЕЊЕ ПРОСТОРА:
Функција и капацитети:
У централној кули се до недавно налазило 17 уметничких атељеа, укупне корисне површине око 675 м2. Атељеи су се налазили у једном анексу, приземљу, на првом спрату и у оквиру три етаже подножја торња. Два анекса су адаптирана у станове, а у четвртом је заједнички мокри чвор. У зграду се приступа преко два степеништа која се налазе на западној и источној страни, која су тренутно зазидана како би се онемогућило нелегално коршћење објекта које може изазвати додатне опасности од пропадања објекта.
Табеларни приказ постојећих капацитета:
	приземље
	Централни део
	с.с.а. 314,00 м2
	с.с.а. 279,36 м2
Корисног простора

	
	
	
	33,64 м2
Степениште

	
	
	
	1,00 м2
стубови

	
	анекси
	с.с.а. 157,68 м2
	4х39,42 м2

	I спрат
	
	с.с.а. 314,00 м2
	с.с.а. 279,36 м2
Корисног простора

	
	
	
	33,64 м2
Степениште

	
	
	
	1,00 м2
стубови

	подножје торња
	II  спрат
	с.с.а. 25,00 м2
	

	
	III спрат
	с.с.а. 25,00 м2
	

	
	IV спрат
	с.с.а. 25,00 м2
	

	УКУПНО
корисна површина
	
	с.с.а. 860,68 м2
	

	ПОД ОБЈЕКТОМ
	
	594,00 м2
	



Реконструкција Централне куле треба да обухвати поновно успостављање сва четири некадашња улаза у објекат. На једном од улаза потребно је пројектовати одговарајућу рампу којом ће се обезбедити доступност особама са сметњама у кретању. После уклањања свих преградних зидова у објекту, Главним пројектом реконструкције, санације и адаптације потребно је предвидети формирање простора у централном делу приземља који се може користити за изложбену поставку.
У трапезастим анексима приземља треба пројектовати простор за следеће намене:
1. Администрацију и простор за истраживаче, простор два анекса, југоисточни и југозападни анекс;
2. Учионицу – простор за одвијање образовних програма која може служити и као сала за састанке (за мин. 20 места), простор једног анекса, северозападни анекс;
3. Мокри чвор са помоћним просторијама (мин. 2 тоалета и 1 за особе са инвалидитетом; остава – приручни магацин и котларница), простор једног анекса, североисточни анекс;
У нивоу првог спрата пројектовати простор за истраживање са приручном библиотеком и читаоницом (мањег документационог центра) у оквиру кога треба обезбедити приступ дигитализованој архиви (архива мора бити смештена у другом објекту чије стање конструкције омогућава велика оптерећења). У подножју торња треба уклонити све таванице, а постојеће степениште продужити до торња. У средишту степенишног простора пројектовати лифт који би имао станице у приземљу, првом спрату и на врху торња где би се само заустављао и био у функцији видиковца. Зидови у ентеријеру степенишног простора у подножју торња могли би се користити и као додатни изложбени простор.
	Приземље
	Централни део
	314,00 m2
	279,36 m2
корисног простора
ИЗЛОЖБЕНА   ПОСТАВКА

	
	
	
	33,64 m2
степениште

	
	
	
	1,00 m2
стубови

	
	1. Анекс
	39,42 m2
	УЧИОНИОЦА

	
	2. Анекс
	39,42 m2
	АДМИНИСТРАЦИЈА

	
	3. Анекс
	39,42 m2
	АДМИНИСТРАЦИЈА

	
	4. Анекс
	39,42 m2
	САНИТАРНИ ЧВОР, ОСТАВА, КОТЛАРНИЦА

	I спрат
	Централни део
	314,00 m2
	279,36 m2
корисног простора
ИСТРАЖИВАЧКИ ЦЕНТАР, БИБЛИОТЕКА, ЧИТАОНИЦА

	
	
	
	33,64 m2
степениште

	
	
	
	1,00 m2
стубови

	УКУПНО
	
	785,68 m2
	



ПОДАЦИ О ЗАХТЕВАНОМ НИВОУ ИНСТАЛАЦИЈА И ОПРЕМЕ
Хидротехничке инсталација
У објекту је потребно предвидети следеће хидротехничке инсталације:
	- водоводна мрежа
	- мрежа фекалне канализације
Све инсталације пројектовати са прикључком на постојећу водоводну и канализациону уличну мрежу, према условима условима јавних комуналних предузећа.
Процењени капацитет хладне воде је: 0,66 l/s
Процењени капацитет хидрантске мреже је: 2,5 l/s
Процењени капацитет санитарне фекалне воде је: 1,08l/s

Електро-инсталација јаке и слабе струје
У објекту предвидети електро-напајање за следеће потрошаче и групе потрошача:
	- функционалну расвету и утичнице
	- декоративну расвету у изложбеном простору
	- ПТТ инсталације
	- интерфонске инсталације и инсталације видео надзора
	- кабловска мрежа
	- грејање и климатизација
	- инсталације противпожарне заштите
	- грмобранску инсталацију
Све инсталације пројектовати према условима јавних комуналних предузећа.
Процењена потрошња реконструисаног објекта центалне куле на Старом сајмишту је:
Pi=89.800W, Kj=0,7.

Термотехничке инсталације
Потребно је пројектовати следеће термотехничке инсталације:
	- централно грејање са сопственом котларницом
	- климатизација
У простору предвиђеном за изложбену поставку испитати могућност увођења површинског система грејања и хлађења (подно и зидно грејање, зидно и плафонско хлађење). Укупан процењени капацитет за грејање и хлађење, било да се примени даљинско грејање или децентрализовани извор топлоте, износи 45kW. Све инсталације пројектоваће се да задовоље најсавременије технолошко/енергетско/телекомуникационе услове. Све инсталације у објекту биће обрађене посебним пројектима, који су саставни делови Идејног решења, Идејног пројекта и Пројекта за извођење.

СПЕЦИФИЧНИ ЗАХТЕВИ
С обзиром на специфичну намену, паралелно са израдом техничке документације – пројеката реконструкције, санације и адаптације Централне куле на Старом сајмишту потребно је израдити идејно решење изложбене поставке како би се дефинисали специфични захтеви за пројектовање електро-инсталација, завршне обраде зидова у ентеријеру, подова и плафона.


ИЗРАДА ТЕХНИЧКЕ ДОКУМЕНТАЦИЈЕ ОБУХВАТА:
1. Израда Идејног решења (ИДР) за потребе исходовања нових локацијских услова.

Неопходно је извршити детаљно снимање и проверу израђене документације постојећег стања архитектонско - грађевинског дела, као и детаљно снимање и израду постојећег стања свих инсталација у објекту и то:
· Снимити и израдити геодетску подлогу за израду идејног пројекта коју према одредбама члана 47. Правилника о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 72/2018) чини топографски снимак предметне локације интегрисан са катастарским планом, израђен од стране регистроване геодетске организације са одговарајућом лиценцом.
· Снимити и израдити 3D снимак са облаком тачака као подлогу за израду постојећег стања који је саставни део идејног пројекта. који према одредбама члана 47. Правилника о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 72/2018) чини упоредни приказ промене (оштећења) на постојећем објекту.
· На основу расположиве архивске документације, као и на основу 3D снимка и детаљног мерења на лицу места урадити израдити детаљне архитектонске цртеже постојећег стања објекта. Снимак постојећег стања треба да по обиму и садржају обухвати све делове објекта са уцртаним оштећењима (фасаде) неопходне за извођење предвиђених интервенција и извршење уговореног посла.

2. Израда Идејног пројекта (ИДП). Ова позиција обухвата израду Идејног пројекта у складу са исходованим локацијским условима, који има следећи садржај:
· СВЕСКА 2         ПРОЈЕКАТ КОНСТРУКЦИЈЕ
· СВЕСКА 3         ПРОЈЕКАТ ХИДРОТЕХНИЧКИХ ИНСТАЛАЦИЈА-
· СВЕСКА 4         ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА
· СВЕСКА 5.1      ПРОЈЕКАТ ТЕЛЕКОМУНИК. И СИГНАЛНИХ ИНСТАЛАЦИЈА
· СВЕСКА 5.2      ПРОЈЕКАТ ДОЈАВЕ ПОЖАРА
· СВЕСКА 6         ПРОЈЕКАТ ТЕРМОТЕХНИЧКИХ ИНСТАЛАЦИЈА
· Елаборат E1      ЕЛАБОРАТ ЕНЕРГЕТСКЕ ЕФИКАСНОСТИ
· Елаборат E2	  ЕЛАБОРАТ ЗАШТИТЕ ОД ПОЖАРА

3. Израда пројекта за извођење (ПЗИ).
Садржај пројекта за извођење:
· СВЕСКА 2	ПРОЈЕКАТ КОНСТРУКЦИЈЕ
· СВЕСКА 3	ПРОЈЕКАТ ХИДРОТЕХНИЧКИХ ИНСТАЛАЦИЈА
· СВЕСКА 4	ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА
· СВЕСКА 5.1	ПРОЈЕКАТ ТЕЛЕКОМУН. И СИГНАЛНИХ ИНСТАЛАЦИЈА
· СВЕСКА 5.2   ПРОЈЕКАТ ДОЈАВЕ ПОЖАРА
· СВЕСКА 6      ПРОЈЕКАТ ТЕРМОТЕХНИЧКИХ ИНСТАЛАЦИЈА
· ГЛАВНИ  ПРОЈЕКАТ ЗАШТИТЕ ОД ПОЖАРА
· ПЛАН ПРЕВЕНТИВНИХ МЕРА

		
